Document ID: /roh_data/filtered/fineweb-2-filterrobots_roh.jsonl.gz/44092

En l'emprima cursa da speed da la stagiun mussa Mauro Caviezel ina buna prestaziun e gudogna sia emprima cursa en la cuppa mundiala. Il skiunz grischun è stà il pli svelt en il super-G da Val d'Isère. Pervia da l'aura è il percurs vegnì scursanì.
Return suenter greva blessura
Durant il trenament da stad era Mauro Caviezel sa blessà grevamain. Il skiunz da 32 onns aveva starpà il zercladur la tarschola d'Achilles. Quai ha sfurzà Caviezel ad ina lunga pausa. Cunter a las prognosas dals medis era Mauro Caviezel dentant gia turnà suenter quatter mais enavos sin ils skis.
La stagiun passada ha Caviezel gudagnà la rucla da cristagl dal super-G. Malgrà naginas victorias èn questa disziplina aveva el rimnà ils pli blers puncts en il super-G.